चिकनगुनिया, यह एक प्रकार का ऐसा वाइरस है, जोकि बुखार के रूप मे आता है. यह सबसे पहली बार उन्नीस सौ बावन में तंजानिया में पाया गया था. जब तंजानिया मे यह वायरस मिला, तब उसके बाद इस वाइरस पर रिसर्च हुई और उस रिसर्च के बाद पाया गया, कि यह चिकनगुनिया का वायरस है. यह सन् दो हजार छ: मे पहली बार भारत मे पाया गया जोकि, अंडमान द्वीप समूह मे पाया गया था. तथा उसके बाद क्रमशः आंध्रप्रदेश, तमिलनाडु, कर्नाटक, महाराष्ट्र, केरल, दिल्ली, गुजरात तथा मध्यप्रदेश मे पाया गया, पर इसका औसत नही के बराबर था. यह बहुत बड़ी बीमारी बिल्कुल नही है ना ही यह ला इलाज है. इसके बहुत से उपचार है जिससे आसानी से ठीक हुआ जा सकता है. कोई भी बीमारी बड़ी नही होती, बस उससे लड़ने की क्षमता तथा सकारात्मक सोच होनी चाहिये. यदि यह घातक भी हुई तो यह हजारों मे से, किसी एक के लिये जानलेवा साबित हुई है. जानलेवा भी वही साबित हुई है जैसे- बहुत छोटे बच्चे या किसी बुजुर्ग को जिनके शरीर मे रोगों से लड़ने की प्रतिरोधक क्षमता नही है. सामान्य व्यक्ति इस बीमारी से बिल्कुल ठीक हो सकते है पर समय लगता है. यह एक संक्रामक बीमारी है, जो एक से दूसरे मे फैलती है.